CELEX: 62012CN0363
Language: fi
Date: 2012-07-30 00:00:00
Title: Asia C-363/12: Ennakkoratkaisupyyntö, jonka The Equality Tribunal (Irlanti) on esittänyt 30.7.2012 — Z v. eräs hallituksen elin ja erään kunnallisen koulun johtokunta

13.10.2012   
            
            
               FI
            
            
               Euroopan unionin virallinen lehti
            
            
               C 311/5
            
         Ennakkoratkaisupyyntö, jonka The Equality Tribunal (Irlanti) on esittänyt 30.7.2012 — Z v. eräs hallituksen elin ja erään kunnallisen koulun johtokunta
   (Asia C-363/12)
   2012/C 311/06
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   The Equality Tribunal
   
      Pääasian asianosaiset
   
   
      Valittaja: Z
   
      Vastapuolet: Eräs hallituksen elin ja erään kunnallisen koulun johtokunta
   
      Ennakkoratkaisukysymykset
   
   
               1)
            
            
               Kun otetaan huomioon seuraavat Euroopan unionin primäärioikeuden määräykset
               
                           i)
                        
                        
                           Euroopan unionista tehdyn sopimuksen 3 artikla
                        
                     
                           ii)
                        
                        
                           Euroopan unionin toiminnasta tehdyn sopimuksen 8 ja 157 artikla ja/tai
                        
                     
                           iii)
                        
                        
                           Euroopan unionin perusoikeuskirjan 21, 23, 33 ja 34 artikla
                           Onko direktiiviä 2006/54/EY ja erityisesti sen 4 ja 14 artiklaa tulkittava siten, että kysymys on sukupuoleen perustuvasta syrjinnästä, kun naiselle, jonka geneettisen lapsen on synnyttänyt sijaissynnyttäjä ja joka vastaa geneettisen lapsensa hoidosta tämän syntymästä lähtien, kieltäydytään myöntämästä äitiyslomaa ja/tai adoptiolomaa vastaavaa palkallista lomaa työstä?
                        
                     
         
               2)
            
            
               Jos ensimmäiseen kysymykseen annettava vastaus on kieltävä, onko direktiivi 2006/54/EY (1) yhteensopiva edellä mainittujen Euroopan unionin primäärioikeuden määräysten kanssa?
            
         
               3)
            
            
               Kun otetaan huomioon seuraavat Euroopan unionin primäärioikeuden määräykset
               
                           i)
                        
                        
                           Euroopan unionin toiminnasta tehdyn sopimuksen 10 artikla ja/tai
                        
                     
                           ii)
                        
                        
                           Euroopan unionin perusoikeuskirjan 21, 26 ja 34 artikla
                           Onko direktiiviä 2000/78/EY ja erityisesti sen 3 artiklan 1 kohtaa ja 5 kohtaa tulkittava siten, että kysymys on vammaisuuteen perustuvasta syrjinnästä, kun naiselle, jolla on vamma, joka estää häntä synnyttämästä, jonka geneettinen lapsi on syntynyt sijaissynnyttäjäjärjestelyn kautta ja joka vastaa geneettisen lapsensa hoidosta tämän syntymästä alkaen, kieltäydytään myöntämästä äitiyslomaa ja/tai adoptiolomaa vastaavaa palkallista lomaa työstä?
                        
                     
         
               4)
            
            
               Jos kolmanteen kysymykseen annettava vastaus on kieltävä, onko direktiivi 2000/78/EY yhteensopiva edellä mainittujen Euroopan unionin primäärioikeuden määräysten kanssa?
            
         
               5)
            
            
               Voidaanko vammaisten henkilöiden oikeuksia koskevaan Yhdistyneiden Kansakuntien yleissopimukseen vedota direktiivin 2000/78/EY (2) tulkitsemiseksi ja/tai pätevyyden kyseenalaistamiseksi?
            
         
               6)
            
            
               Jos viidenteen kysymykseen annettava vastaus on myöntävä, ovatko direktiivi 2000/78/EY ja erityisesti sen 3 ja 5 artikla yhteensopivia vammaisten henkilöiden oikeuksia koskevan Yhdistyneiden Kansakuntien yleissopimuksen 5 ja 6 artiklan, 27 artiklan 1 kappaleen b alakohdan ja 28 artiklan 2 kappaleen b alakohdan kanssa?
            
         
      (1)  Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annettu Euroopan parlamentin ja neuvoston direktiivi 2006/54/EY (uudelleenlaadittu toisinto)
   
      (2)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY (EYVL L 303, s. 16).